เขียนภารกิจที่ต้องทำ เลือกเป้าหมายในแต่ละด้าน ทำเป้าหมายให้เป็นจริง
ถ้าเราเขียนว่า "เป็นคนที่ดีขึ้นกว่าเดิม" เราอาจไม่รู้ว่าต้องทำอะไรบ้างเพราะกำหนดไม่ถูกว่าอะไรมีส่วนทำให้เราเป็นคนที่ดีขึ้นกว่าเดิม ฉะนั้นให้พยายามตั้งเป้าหมายที่เป็นรูปธรรมและสามารถทำสำเร็จได้จริง หรือรู้ว่าต้องทำอย่างไรบ้างถึงจะสำเร็จ การเขียนแผนการออกมาให้ชัดเจนมากที่สุดเท่าที่จะเป็นไปได้จะทำให้เรามีโอกาสทำตามแผนนั้นได้สำเร็จมากขึ้น พยายามระบุเป้าหมายที่เรารู้สึกว่าสำคัญที่สุดในตอนนี้  พยายามให้เป้าหมายแต่ละด้านมีเป้าหมายสำคัญสักสองสามข้อ เพราะเราจะได้จดจ่อกับมันได้และคิดสิว่าเป้าหมายย่อยของเป้าหมายใหญ่นั้นควรมีอะไรบ้าง   เมื่อเขียนเป้าหมายแต่ละรายการออกมาแล้ว ให้ใส่ตัวอักษรไว้ที่หน้าเป้าหมายที่เราเขียนด้วย ถ้าเราเขียน A ไว้ข้างหน้า แสดงว่าเป้าหมายนั้นสำคัญกับเรามากที่สุด เราต้องการหรือจำเป็นต้องทำให้เป้าหมายนี้สำเร็จ ถ้าเราเขียน C ไว้ข้างหน้าเป้าหมาย แสดงว่าเป้าหมายนี้ก็สำคัญเช่นกัน แต่ไม่ใช่เป้าหมายที่เราต้องการหรือจำเป็นต้องทำให้สำเร็จ  ถ้ามีเป้าหมายที่อยู่ก้ำกึ่งระหว่างสองประเภทนี้ ให้ใส่ B ให้เราเรียงเป้าหมายตามลำดับความสำคัญและความเป็นจริง หรืออีกทางหนึ่งคือให้เรียงเป้าหมายตามระยะเวลาที่ใช้ในการบรรลุเป้าหมาย สมมติว่าเรามีเป้าหมายที่จะ "เรียนรู้การพูดภาษาอิตาลี" และ "เป็นคนมีระเบียบมากขึ้น" เราอาจสามารถทำเป้าหมายแรกได้สำเร็จในสัปดาห์ต่อไป ในขณะที่อีกเป้าหมายหนึ่งใช้เวลานานกว่านั้น พอเราจัดเรียงเป้าหมายที่จะต้องทำให้สำเร็จภายในห้าปีแล้ว ก็ให้ใช้กระดาษแผนใหม่หรือถ้าพิมพ์ใส่คอมพิวเตอร์ ก็ให้เปิดเอกสารใหม่ขึ้นมา เราต้องเขียนรายการสิ่งที่ต้องทำของแต่ละเป้าหมาย โดยเฉพาะอย่างยิ่งถ้าเป้าหมายเหล่านี้มีความคุ้มค่าสมกับระยะเวลาที่ยาวนาน ถ้าเป้าหมายสำคัญของเราคือ  "เรียนจบปริญญาโท" ก็ให้เขียนรายการสิ่งที่เราต้องทำเพื่อให้เป้าหมายนี้สำเร็จ ถ้าเราเขียนทุกอย่างที่ต้องทำเสร็จแล้ว ก็ให้เขียนสิ่งที่ต้องทำสำหรับเป้าหมายต่อไปอย่างเช่น  "เป็นคนมีระเบียบ" พอเราเขียนสิ่งที่ต้องทำเพื่อบรรลุเป้าหมายนี้แล้ว เราค่อยเริ่มเขียนสิ่งที่ต้องทำเพื่อบรรลุเป้าหมายถัดไป ถ้าต้องการเป็นคนที่มีระเบียบหรือเรียบจบปริญญาโทแล้ว เราจะต้องทำอะไรบ้างถึงจะบรรลุเป้าหมายนี้ได้  เราต้องทำอะไรบ้างถึงจะทำตามเป้าหมายได้สำเร็จ เราอาจต้องค้นคว้าข้อมูลสักหน่อยว่าเราต้องทำอะไรบ้างเพื่อทำให้เป้าหมายเป็นจริง พอเขียนรายการสิ่งที่ต้องทำเรียบร้อยแล้ว ให้นำรายการเหล่านี้ไปใส่ไว้ในแต่ละปีเพื่อทำให้เป้าหมายระยะยาวกลายเป็นเป้าหมายระยะสั้นที่เราสามารถทำได้สำเร็จตามลำดับ เราต้องทำอะไรบ้างเพื่อทำให้เป้าหมายนั้นสำเร็จภายในหนึ่งปี  หรือสองปี เราจะสามารถทำอะไรในวันนี้ได้บ้างเพื่อเริ่มต้นการมุ่งสู่เป้าหมายระยะยาว ในบางเป้าหมายเราอาจต้องใช้วิธีนึกย้อนกลับดู ลองคิดสิว่าเราต้องการให้ตนเองเป็นอย่างไรในอีกห้าปีข้างหน้าและคิดสิว่าเราต้องทำอะไรบ้างเพื่อไปให้ถึงจุดนั้นได้ ถ้าเรานึกภาพตนเองเรียบจบและมีหน้าที่การงานที่ดี ได้ไปอาศัยอยู่บนภูเขาที่ไหนสักแห่ง เราต้องทำอะไรบ้างในหลายสัปดาห์ก่อนหน้านี้เพื่อพาตนเองไปสู่ภาพที่นึกเอาไว้ เราต้องทำอะไรในปีก่อนหน้าถึงจะเกิดเหตุการณ์นี้ ทำเป้าหมายแต่ละเป้าหมายให้ชัดเจนและแตกเป้าหมายให้เป็นสิ่งที่เราทำได้ เราจะทำให้เป้าหมายชัดเจนได้แค่ไหนขึ้นอยู่กับเราเพิ่มรายการสิ่งที่ต้องทำได้มากเท่าไหร่และเราต้องทำอะไรบ้างเพื่อทำให้แผนการของเราสำเร็จภายในห้าปี ถ้าอยากเรียนจบปริญญาโทในอีกห้าปีข้างหน้า เราหวังว่าจะทำอะไรสำเร็จบ้างในปีนี้ เราสามารถทำอะไรให้สำเร็จภายในสัปดาห์นี้เพื่อให้ตนเองเข้าไปใกล้เป้าหมายมากขึ้น ตอนนี้เราทำอะไรได้บ้าง เป้าหมายที่อยากทำให้สำเร็จภายในห้าปีควรจะมีหลากหลายด้าน เป้าหมายของเราคืออะไรนั้นขึ้นอยู่กับว่าเราคือใครและต้องการอะไรในชีวิต อะไรจะทำให้ชีวิตเราง่ายขึ้น อะไรที่จะทำให้เรามีความสุข   ลองคิดสิว่าอยากให้ตัวเองเป็นอย่างไรในอีกห้าปีข้างหน้า เราจะได้ไปอยู่ที่ไหน เราทำอะไรอยู่ นึกภาพตามความเป็นจริงให้มากที่สุดเท่าที่จะทำได้ เราอาจมีความสุขและพอใจในชีวิตที่เป็นอยู่ตอนนี้ เราจึงอยากให้ชีวิตของเราดำเนินอย่างนี้ต่อไปในอีกห้าปีข้างหน้า ถ้าเป็นอย่างนั้น คิดสิว่าเราต้องทำอะไรบ้างเพื่อให้ชีวิตแบบนี้ดำเนินต่อไป ถ้านึกเป้าหมายส่วนตัวไม่ออก  ก็ให้ถามตัวเองว่าเราจะเปลี่ยนแปลงชีวิตให้เป็นแบบไหน เรามีความสุขกับสิ่งที่เป็นและสิ่งที่ทำหรือเปล่า เราอยากเปลี่ยนแปลงตัวเองอย่างไร  เราอาจเริ่มต้นด้วยการเปลี่ยนงานอดิเรกจากเล่นเกมจีบหนุ่มหรือจีบสาวมาเป็นเล่นแบนโจแทน เราอยากใช้เวลาว่างทำอะไรบ้างในปีที่กำลังจะมาถึงนี่ เราจะทำอย่างไรให้ตนเองดีขึ้น  ตัวอย่างเป้าหมายส่วนตัวของเราที่ต้องการทำให้สำเร็จภายในเวลาห้าปีอาจได้แก่     เริ่มเขียนนิยาย ดูทีวีให้น้อยลง หยุดสูบบุหรี่ ก่อตั้งวงดนตรี ออกกำลังกายให้มากขึ้น เราจะต้องทำอย่างไรบ้างเพื่อทำให้ตนเองมีความมั่นคงทางการเงินในอีกห้าปีข้างหน้า ทำอย่างไรถึงจะได้ก้าวเข้าไปใกล้อาชีพในฝันของตนมากขึ้น ถึงแม้เราจะอยู่ในวัยกำลังเรียนและยังไม่ได้ทำงาน การลองคิดว่าเราต้องการได้อะไรจากการทำงานจะช่วยให้เรารู้ว่าต้องทำอะไรต่อไป ตัวอย่างเป้าหมายทางการเงินของเราอาจได้แก่  เก็บเงินให้มากขึ้น จบปริญญาโท ขอเลื่อนตำแหน่ง เริ่มแผนเกษียณอายุ หางานใหม่ อย่าลืมนึกถึงเป้าหมายที่สร้างความสนุกให้กับตนเอง และเป็นเป้าหมายที่อยากทำให้สำเร็จในอีกสองสามปีข้างหน้า เราอยากเดินทางไปที่ไหน เราอยากทำอะไรให้สำเร็จบ้างในอีกห้าปีข้างหน้า  เป้าหมายที่สร้างความสนุกให้เราอาจได้แก่   กระโดดร่มสักครั้งในชีวิต นัดพบคนที่ไม่เคยรู้จักกันมาก่อน ขึ้นไปถึงยอดดอยอินทนนท์ เดินทางไปต่างประเทศ ไปเทศกาลดนตรี ถ้าเราเริ่มมีครอบครัวแล้ว เป้าหมายด้านครอบครัวของเราคืออะไร  เราอยากทำอะไรให้สำเร็จเพื่อครอบครัวของเรา ถ้าเรายังไม่มีครอบครัวแต่อยู่ในช่วงใกล้จะแต่งงาน เป้าหมายด้านครอบครัวของเรามีอะไรบ้าง  เราจะเริ่มทำอะไรบ้างเพื่อเป็นเตรียมการให้กับอนาคต เป้าหมายด้านครอบครัวอาจได้แก่  มีลูก เก็บเงินไว้ให้ลูกศึกษาเล่าเรียน พาลูกเข้าโรงเรียน ต่อเติมบ้าน ย้ายบ้าน พาครอบครัวไปเที่ยว กำหนดระยะเวลาที่จะต้องทำตามเป้าหมายให้สำเร็จ ถ้าเราอยากเข้าแข่งขันวิ่งมาราธอน เราอาจต้องใช้เวลาประมาณหนึ่งปีหรือสองปีถึงจะทำตามเป้าหมายนี้ได้สำเร็จ ไม่ควรตั้งกรอบเวลาสั้นเกินไป  อย่าท้อแท้ อย่าลืมว่าเรากำลังทำเป้าหมายระยะยาวให้เป็นจริง เราจึงต้องแตกงานใหญ่ให้เป็นงานย่อยเพื่อให้ตนเองสามารถทำได้ ตั้งเป้าหมายอย่างชาญฉลาดและวางแผนที่จะทำให้เป้าหมายนั้นสำเร็จ อย่าลืมทำให้ตนเองเห็นความก้าวหน้าอย่างเป็นรูปธรรม พยายามเก็บรายการสิ่งที่ต้องทำไว้ในที่ซึึ่งหยิบง่ายและขีดฆ่าภารกิจที่ทำได้สำเร็จแล้วออกไป การทำแบบนี้จะทำให้เราได้เห็นความสำเร็จและความก้าวหน้าของตนเอง หาเวลาฉลองความสำเร็จให้ตนเองในแต่ละครั้ง ทุกครั้งที่เข้าไปใกล้เป้าหมายมากขึ้น ก็ให้รางวัลตัวเองสักหน่อย ไปกินอาหารนอกบ้าน  ซื้อเครื่องดื่มให้ตนเองสักแก้ว  ทำสปา  หรือหาเวลาให้ตนเองบ้าง แผนชีวิตสามารถเปลี่ยนแปลงได้  หน้าที่การงานของเราอาจเกิดการเปลี่ยนแปลงไปมากและรวดเร็ว ยิ่งเราอยู่ในตำแหน่งที่สูง เราก็อาจได้เรียนรู้อะไรมากขึ้นตามความรับผิดชอบที่เพิ่มขึ้น สมมติเมื่อสองปีก่อนเราวางแผนว่าจะต้องเป็นทนายความให้ได้ภายในห้าปี  แต่เมื่อได้เข้าเรียนนิติศาสตร์ เราอาจจะได้รู้ว่าต้องทำอย่างไรถึงจะได้เป็นทนายความภายในห้าปีก็ได้ เมื่อเกิดข้อสังเกตใหม่ๆ และเกิดเป้าหมายใหม่ ให้พยายามกลับมาปรับเป้าหมายของตนเองเป็นระยะ  ปรับแก้แผนการชีวิตในห้าปีตามข้อมูลใหม่ที่เรามี นี้ไม่ได้หมายถึงเราล้มเหลว แต่เป็นสัญญาณว่าเราได้เรียนรู้อะไรมากขึ้นและเข้าใกล้เป้าหมายมากขึ้น ประโยชน์ที่ซ่อนอยู่ของการวางแผนชีวิตในระยะห้าปีคือเราสามารถนำเป้าหมายในนั้นมาใช้ตอบคำถามของนายจ้างเวลาสัมภาษณ์งานได้ ถ้าเรามีเป้าหมายในการทำงานของตนเองแล้ว เราสามารถนำมาพูดคุยอย่างละเอียดในการสัมภาษณ์งาน  นี้จะเป็นการแสดงให้เห็นว่าเราเป็นคนทุ่มเทและมีระเบียบ อีกทั้งมีเป้าหมายที่ชัดเจน  นำงานที่เราสมัครมาเป็นส่วนหนึ่งของเป้าหมาย และเราจะกลายเป็นผู้สมัครที่น่าสนใจมากยิ่งขึ้น
เขียนแผนให้ชัดเจนที่สุดเท่าที่จะเป็นไปได้. ระบุเป้าหมายที่สำคัญที่สุดในแต่ละด้าน. เขียนรายการสิ่งที่ต้องทำของแต่ละเป้าหมาย. เขียนว่าจะต้องทำอะไรบ้างถึงจะทำตามเป้าหมายได้สำเร็จ. เขียนสิ่งที่ต้องทำในแต่ละปี. ปรับเป้าหมายให้ชัดเจนมากขึ้น. ลองคิดว่าเราอยากเปลี่ยนแปลงอะไรในชีวิตบ้าง. ลองคิดสิว่าเป้าหมายส่วนตัวของเราคืออะไร. ลองคิดสิว่าเป้าหมายด้านการเงินของเราคืออะไร. ลองคิดสิว่าเป้าหมายที่สร้างความสนุกให้ตนเองคืออะไร. ลองคิดสิว่าเป้าหมายด้านครอบครัวของเราคืออะไร. กำหนดระยะเวลาตามความเป็นจริง. ขีดฆ่าภารกิจที่ทำสำเร็จแล้วออก. เปิดรับมุมมองใหม่ๆ ที่อาจเกิดขึ้นระหว่างนั้น. นำเป้าหมายในการทำงานมาใช้ในการสมัครงาน.
https://www.wikihow.com/Write-a-Five-Year-Plan https://www.wikihow.com/Write-a-Five-Year-Plan https://www.wikihow.com/Write-a-Five-Year-Plan
Drawing Up the List Choosing Categories Tackling the List